香港人近年越黎越鍾意食雞煲，即使三十幾度嘅夏天都阻止唔到我地對雞煲嘅熱情！今次就去左係隆亨邨開業唔夠一年嘅川味雞烤魚大王食雞煲。過去曾經同家人試過佢嘅烤魚煲，味道唔錯，所以今次就試埋佢嘅川味雞煲。個雞煲一上枱，上面嘅辣椒相當吸睛，陣陣指天椒香味傳入鼻腔，刺激我嘅味蕾。雞塊入口香辣並存，肉質鮮嫩，配上冰涼嘅啤酒，可謂一大爽快逸事。可惜同行伴侶表使香味充足但辣味欠奉，嗜辣嘅朋友落單嘅時候可能需要注意。